303 
(Quamquam  cerebri  descriptio,  quae  a Viris  cell.  Malacarne, 
Wenzelio,  Gallio  et  Reilio  nostra  aetate  tradita  est,  cuni, 
et  nova  et  apta  dissecandi  methodo  nitatur,  eius  fabricam 
cognoscendam  non  mediocriter  adiuvit  , nihilo  tamen  minus 
horum  virorum  industria  res  non  ita  illustrata  atque  in  lucem 
posita  est,  ut  ampliori  investigatione  non  indigeat. 
Etsi  enim  penitioris  cerebri  structurae  enodatio,  cui  hi 
viri  cell.  prae  ceteris  operam  navarunt  , ad  eius  actionem 
eruendam  quam  maxime  conferat  , nequaquam  tamen  haec 
satis  evinci  potest  , donec  vasorum  huius  partis  dilucidiore 
notione  caremus,  quae  eius  vitae  et  stimulandae  et  nutriendae 
moderantur.  Quem  in  finem , quid  peculiare  habeant  vasa 
in  distributione,  structura  et  cursu,  quaenam  ratio  inter  ve- 
narum et  arteriarum  numerum  intercedat,  et  quaenam  sint 
sanguinis,  quem  vehunt,  qualitas  et  quantitas,  accurate  ex- 
plorandum est. 
Sanguinem,  qui  ad  cerebrum  veniat,  ab  eo  esse  diver- 
sum, qui  aortam  perfluit,  plures  contendunt  anatomici,  ut 
BoerhaviusQ,  Boissier"^)  et  Taube,^)  quorum  in  sententiam 
nos  quidem  ire  non  possumus,  cum  hic  sanguis  ex  eodem 
fonte  deducatur,  quo  ceteris  quoque  corporis  partibus  adfer- 
tur,  neque  ullum  intercurrat  organum,  quo  huius  fluidi  con- 
ditio mutari  possit. 
1)  Praelectiones.  Tom.  II.  n.  235.  p.  359. 
2)  Memoires  de  V Acad,  de  Dlontpellier,  1743. 
3)  Dissert.  tle  sanguinis,  ad  cerebrum  tendentis,  indole.  Goettingae  1753.  p.  27- 
